钦定古今图书集成/明伦汇编/闺媛典/第042卷 > 丘景仁妻王氏
## 钦定古今图书集成/明伦汇编/闺媛典/第042卷 > 丘景仁妻王氏

按《乐安县志》：“王氏名灵贞，丘景仁妻。景仁与氏方襁
褓，订盟，后景仁得疾，足屈而癯，身仅二尺许。氏父求
罢婚，景仁父许之，氏知不从，乃止。后父潜许一贵家，
将行聘，氏挟匕首告母曰：‘女宁人而毙，毋兽而活也’。”
复止。及归景仁动止皆氏扶掖。景仁虽病废，善怒，怒
则詈氏，怒甚则挝若足难前。氏授荆受责，相处恬然，
生四子，景仁、没氏皆课之成立。罗近溪为之传。